C 310/1

ZIŅOJUMS

par Eiropas Kopuzņēmuma ITER un kodolsintēzes enerģētikas attīstības vajadzībām gada pārskatiem par 2008. gada 31. decembrī slēgto finanšu gadu, ar Kopuzņēmuma atbildēm

2009/C 310/01

SATURS

IEVADS

c)

Saskaņā ar provizoriskiem aprēķiniem Kopuzņēmuma kopējie resursi no 2007. līdz 2041. gadam ir 9 653 miljoni EUR. Kopuzņēmuma resursus veido Euratom ieguldījums, Francijas kā ITER iekārtu uzņēmējvalsts ieguldījums, gada dalības maksas un Kopuzņēmuma dalībnieku, kas nav Euratom dalībnieki, brīvprātīgi ieguldījumi, kā arī papildu resursi.

TICAMĪBAS DEKLARĀCIJA

Direktora atbildība

Būdams Kopuzņēmuma kredītrīkotājs, tā direktors izpilda budžeta ieņēmumus un izdevumus saskaņā ar Kopuzņēmuma finanšu nolikumu ( 8 ) uz savu atbildību un piešķirto apropriāciju ietvaros ( 9 ) . Direktors atbild par to, lai viņa vadītajā iestādē būtu izveidota tāda organizatoriskā struktūra un iekšējās vadības un kontroles sistēmas un procedūras, kas ļautu sagatavot galīgos gada pārskatus ( 10 ) bez būtiskām nepareizībām krāpšanas vai kļūdas dēļ un nodrošinātu pārskatiem pakārtoto darījumu likumību un pareizību.

Palātas atbildība

Palātas veiktā revīzija ietver procedūras, lai iegūtu revīzijas pierādījumus par pārskatos minētajām summām un sniegto informāciju un par pakārtoto darījumu likumību un pareizību. Procedūru izvēle ir atkarīga no revidenta novērtējuma arī par risku, ka pārskatos varētu būt būtiskas nepareizības un ka pakārtotie darījumi varētu būt nelikumīgi vai nepareizi krāpšanas vai kļūdas dēļ. Lai izstrādātu konkrētajiem apstākļiem atbilstošas revīzijas procedūras, Palātas revidenti, novērtējot minēto risku, pārbauda iekšējās kontroles mehānismus, ko revidējamā vienība piemēro pārskatu sagatavošanai un izklāstam. Revīzijā novērtē arī izmantoto grāmatvedības metožu piemērotību un vadības izdarīto grāmatvedības aplēšu pamatotību, kā arī pārskatu vispārējo izklāstu.

Atzinums par pārskatu ticamību

Atzinums par pakārtoto darījumu likumību un pareizību

KOMENTĀRI PAR BUDŽETA UN FINANŠU PĀRVALDĪBU

Budžeta izpilde

Pārskatā par 2008. gada budžeta izpildes rezultātu bija uzrādīts 57,6 milj. EUR pārpalikums jeb 38 % no 149,7 milj. EUR uzkrātajos ieņēmumos. No šā pārpalikuma 32,2 milj. EUR pārnesa uz 2009. gadu, bet 25,4 milj. EUR ir jāatmaksā Komisijai saskaņā ar Kopuzņēmuma finanšu nolikuma 16. pantu. Līdzekļus neizlietoja pilnībā galvenokārt tāpēc, ka kavējās Euratom kodolsintēzes programmas īstenošana.

CITI JAUTĀJUMI

Iekšējās kontroles sistēmas

Īpaši jāpievēršas IT procesu un darbību dokumentēšanas turpmākai izstrādei un ar IT saistīto risku identificēšanai. Turklāt 2008. gadā Kopuzņēmums nebija izstrādājis ne darbības nepārtrauktības plānu, ne datu aizsardzības politiku.

Kopuzņēmuma finanšu nolikums

Novēlotas dalības maksas

Termiņš dalības maksas nomaksai bija 2008. gada jūlijs. Tikai pieci dalībnieki no 23 to pārskaitīja norādītajā termiņā. Kopuzņēmumam nācās nosūtīt dalībniekiem trīs atgādinājumus, taču viens dalībnieks nebija samaksājis vēl 2008. gada beigās.

Gada darbības pārskats

Saskaņā ar Kopuzņēmuma Statūtu 14. pantu un tā finanšu nolikuma 43. pantu direktora pienākums ir sagatavot gada darbības pārskatu. Tajā jāietver galvenā finanšu un vadības informācija un jānorāda Kopuzņēmuma veikto darbību rezultāti salīdzinājumā ar izvirzītajiem mērķiem un termiņiem, ar šīm darbībām saistītie riski, piešķirto resursu izlietojums, kā arī iekšējās kontroles sistēmas produktivitāte un efektivitāte. Kad valde ir apstiprinājusi šo pārskatu, pēc katra finanšu gada beigām līdz nākamā gada 15. jūnijam to nosūta Eiropas Parlamentam un Revīzijas palātai.

Sekmīgi izmēģināts no niobija un titāna sakausējuma gatavotais supravadītāja prototips ITER polārā lauka spolēm.

145 amata vietas štatu sarakstā, no tām 101 aizņemta 31.12.2008.

149,8 milj. EUR, no tiem 81,5 % Kopienas ieguldījums

vadīt ar ITER organizāciju saistītos iepirkuma procesus un jo īpaši ar to saistītās kvalitātes nodrošināšanas procedūras,

KOPUZŅĒMUMA ATBILDES

Budžeta izpilde

16. punkts

Eiropas Kopuzņēmums ITER un kodolsintēzes enerģētikas attīstības vajadzībām (“Kopuzņēmums”) uzskata, ka lēnais finansējuma izlietojums, uz ko atsaucas Palāta, kopumā bija saistīts ar to, ka tas bija pirmais gads, kopš Kopuzņēmums ir finansiāli neatkarīgs no Komisijas, kā arī ar novēloto starptautiskās organizācijas ITER un Euratom kodolsintēzes programmas uzsākšanu. Patlaban notiek regulāras ziņošanas kārtības izstrāde. Lai vēl vairāk pastiprinātu budžeta īstenošanas kontroli, tiks noteikta papildu uzraudzība un ziņošana kā daļa no rīcības plāna attiecībā uz iekšējās kontroles standartiem.

Iekšējās kontroles sistēmas

17.–19. punkts

Kopuzņēmums piekrīt Palātas secinājumiem par nepilnībām iekšējās kontroles sistēmā pirmajā darbības gadā. Tajā pašā laikā Kopuzņēmums var apstiprināt, ka 2009. gada 1. jūlijā savus pienākumus sāka pildīt iekšējais revidents. Ir sagatavots iekšējās kontroles standartu ieviešanas rīcības plāns, kurā ir iekļauti arī attiecībā uz informācijas tehnoloģijām konstatētie jautājumi, tāpat arī ir izveidota darba grupa, kas koordinēs un uzraudzīs rīcības plāna īstenošanu, kā arī ziņos par to. Turklāt ir izraudzīta arī par datu aizsardzību atbildīgā amatpersona, un ir veikti nepieciešamie pasākumi, lai turpinātu pilnveidot darbības nepārtrauktības un datu atjaunošanas plānu.

Šajā saistībā Kopuzņēmums 2008. gadā izveidoja kvalitātes nodrošināšanas sistēmu. Patlaban tiek apzinātas visas darbības pamatfunkcijas.

20. punkts

Kopuzņēmums ir ņēmis vērā Palātas komentāru par budžeta finansējuma trūkumu pirms juridisku saistību uzņemšanās sešos konkrētos gadījumos, kuri izriet no Euratom saistībām, kas paredzētas ITER starptautiskajā nolīgumā un nolīgumā ar Japānu.

Šie seši gadījumi ir starptautiskas daudzgadu vienošanās starp Kopuzņēmumu un ITER organizāciju vai Japānas vietējo aģentūru, ar kurām ievieš iepriekšminētās Euratom starptautiskās saistības.

Lai risinātu Palātas piezīmes minētajā jautājumā, Kopuzņēmums konsultēsies ar valdes locekļiem, jo īpaši Euratom. Ciktāl tas attiecas uz šiem konkrētajiem nolīgumiem, budžeta līdzekļu ieplānošana pirms šo nolīgumu noslēgšanas ievērojami ietekmētu Kopuzņēmuma spēju pildīt Euratom starptautiskās saistības, jo plānojamā summa var pārsniegt pašreizējā pamatprogrammā pieejamo budžetu.

Kopuzņēmums piekrīt Palātas komentāram par vienu gadījumu, kurā pārrunu procedūra tika uzsākta, pirms tam publicējot paziņojumu par līgumu. Tomēr jāpiebilst, ka šāds pasākums tika veikts ārkārtēju apstākļu dēļ. Kopuzņēmums pienācīgi dokumentēja lēmumu par atkāpšanos no standarta procedūras un vienlaikus izstrādāja ietekmes ierobežošanas plānu, lai, cik vien iespējams, mazinātu iespējamo negatīvo ietekmi. Ietekmes ierobežošanas plāns tika sekmīgi ieviests, un situācija tika savlaicīgi atrisināta.

Kopuzņēmuma finanšu nolikums

21.–23. punkts

Tika izveidota iekšēja Kopuzņēmuma darba grupa, lai regulāri analizētu nepieciešamību grozīt Kopuzņēmuma finanšu nolikumu un tā īstenošanas noteikumus ar mērķi stiprināt finanšu satvaru, vienlaikus ņemot vērā īpašo Kopuzņēmuma rūpniecisko un institucionālo vidi. Darba grupa analizēs Palātas secinājumus ar mērķi iesniegt Komisijai un valdei priekšlikumus grozījumiem.

Novēlotas dalības maksas

24. punkts

Kopuzņēmums piekrīt Palātas komentāram. Tomēr lūgums veikt gada maksu maksājumu par 2008. gadu tika izteikts vēlāk tāpēc, ka bija noteikts pārejas laikposms, līdz Kopuzņēmums 2008. gada 18. martā kļuva finansiāli neatkarīgs no Komisijas.

25. punkts

Kopuzņēmums piekrīt Palātas komentāram. Tomēr, ņemot vērā to, ka 2008. gadā pirmo reizi Kopuzņēmuma dalībniekiem tika lūgts iemaksāt gada dalības maksas, daudziem dalībniekiem bija vajadzīgs laiks, lai izstrādātu iekšējo kārtību, saskaņā ar kuru var atļaut veikt šādas dalības maksas maksājumu.

Patlaban visi Kopuzņēmuma dalībnieki ir iemaksājuši savas gada dalības maksas par 2008. gadu.

Devītās sanāksmes laikā 2009. gada martā Kopuzņēmuma valde atgādināja visiem dalībniekiem, ka dalības maksas ir nepieciešams iemaksāt savlaicīgi.

Gada darbības pārskats

26.–27. punkts

Kopuzņēmums piekrīt Palātas provizoriskajiem secinājumiem par novēlotu gada darbības pārskatu un to, ka trūkst iekšējās kontroles sistēmas lietderības un efektivitātes novērtējuma, kā arī detalizēta rezultātu izvērtējuma salīdzinājumā ar noteiktajiem mērķiem un grafiku.

Kavēšanos var galvenokārt skaidrot ar apstākli, ka Kopuzņēmuma valdes sanāksme nenotika Kopuzņēmuma finanšu nolikumā paredzētajā termiņā. Turklāt valde apstiprināja gada darbības pārskatu nevis 9. jūlija sanāksmes laikā, bet gan tikai 14. septembrī.

Lai nodrošinātu savlaicīgu gada darbības pārskata apstiprināšanu nākotnē, Kopuzņēmums lūgs valdi sasaukt sanāksmi jūnija sākumā un noteikt kārtību, kādā valdei un tās palīgstruktūrām ir pilnībā jāsagatavojas pirms lēmuma par gada pārskata apstiprināšanu pieņemšanas un jāveic ar to saistītā analīze un izvērtēšana.

Tā kā Kopuzņēmumam pārskata periodā nebija pilnībā nokomplektēts personāls un Kopuzņēmums vēl nebija sācis darboties pilnā apjomā, bija pieejami tikai fragmentāri vadības rādītāji par darba programmas ieviešanu, bet riska novērtēšana vēl nebija veikta. Šos trūkumus Kopuzņēmums izskatīs nākamajā gada darbības pārskatā, ņemot vērā to, ka visām svarīgākajām Kopuzņēmuma darbības jomām tiek izstrādāta iekšēja atskaitīšanās kārtība un gatavots riska novērtējums.

Ir izstrādāts rīcības plāns iekšējās kontroles standartu ieviešanai, kas cita starpā paredz veikt riska novērtēšanu, kā arī katru gadu izvērtēt iekšējās kontroles sistēmas lietderību un efektivitāti. Patlaban darbā ir pieņemts iekšējais revidents, kura veiktās revīzijas un sniegtās konsultācijas ļaus kredītrīkotājam pārliecināties par iekšējās kontroles sistēmas efektivitāti un struktūrvienību darbību, ieviešot sistēmu.